**З А П О В Е Д**

**№ ПО-05-2234 / 22.02.2023 г.**

**гр.София**

На основание чл. 37и, ал. 14 от ЗСПЗЗ, във връзка със Заповед № РД-04-636/ 18.01.2023 г. на Директора на ОД „Земеделие” – София-град за откриване на процедура за провеждане на търг (втора тръжна сесия) за отдаване под наем на свободни земеделски земи от Държавния поземлен фонд /ДПФ/ в област София-град с начин на трайно ползване /НТП/ „пасища, мери и ливади“ за срок от една стопанска година и Протокол от 22.02.2023 год. на комисия, назначена със Заповед РД-07-2172/21.02.2023 год. на Директора на ОД „Земеделие“ – София-град

**П Р Е К Р А Т Я В А М :**

Тръжната процедура, открита със Заповед № РД-04-636/18.01.2023 г. на Директора на ОД „Земеделие“ – София-град за провеждане на втора тръжна сесия за отдаване под наем на свободни земеделски земи от ДПФ в област София град с НТП „пасища, мери и ливади“ за срок от една стопанска година – 2022/2023г.

**М О Т И В И:**

Съгласно Заповед № РД-04-636/18.01.2023г. на Директора на Областна дирекция „Земеделие” – София-град, право на участие в провеждания търг с тайно наддаване за отдаване под наем на земеделски земи от ДПФ с НТП „пасища, мери и ливади“ иматфизически лица, кооперации, еднолични търговци и юридически лица, регистрирани по Търговския закон, които отговарят на условията посочени в чл. 47в, ал. 1 от ППЗСПЗЗ и са собственици на пасищни селскостопански животни и лица, които поемат задължение да ги поддържат в добро земеделско и екологично състояние за всички или за отделни поземлени имоти в землищата, описани в списък, неразделна част към Заповедта, подали оферти до 17.00 часа на 20.02.2023 год.

След извършване на проверка се установи, че в срока, определен със Заповед № РД-04-636/18.01.2023 г. на Директора на Областна дирекция „Земеделие” – София-град няма постъпили заявления – оферти.

Настоящата Заповед да се публикува на интернет страницата на Областна дирекция „Земеделие“ – София-град при спазване на Закона за защита на личните данни.

Заповедта подлежи на обжалване в 14-дневен срок от съобщаването й по реда на Административнопроцесуалния кодекс.

**ИНЖ. ЯНКО ЯНКОВ**

*Директор на*

*Областна дирекция „Земеделие” – София-град*